Kulturoteko

Kulturoteko estas nomo por kutime publika kolekto, kaj por la kolektejo, de tradiciaj presitaj kulturmaterialoj (libroj, gazetoj ks), kie troviĝas ankaŭ filmoj, diskoj, bitlibroj, bitgazetoj kaj aliaj nelibroj.

La materialoj en kulturoteko povas esti aŭ bitigoj de jamaj presitaj materialoj (libroj, gazetoj, fotoj ktp) aŭ bitmaterialoj origine kreitaj en elektronika formo. Rezulte, novaj problemoj prezentiĝas koncerne la konsultadon kaj pruntadon de kulturotekaj materialoj i.a. pro ties aŭtoraj rajtoj. Ekzemple, kulturoteko povas prunti nur bitlibron, nur bitlegilon, aŭ ambaŭ kune, aŭ permesi nur surlokan konsultadon de bitmaterialoj.

Eblaj sinonimoj: mediatejo (ejo kie oni kolektadas "mediatojn"http://vortaro.net/#mediato), amaskomunikilejo aŭ mediateko (fremdvorto adaptita laŭ la 15-a regulo).

Referencoj

 Vidu ankaŭ 
 Biblioteko

Kategorio:Bibliotekscienco